kardosdrur/scandi-wiki huggingface dataset:
Sara Olsvig

Sara Olsvig (født 26. september 1978 i Nuuk) er en grønlandsk politiker. Hun var formand for Inuit Ataqatigiit 2014 til 2018, og medlem af Folketinget fra  2011 til 2015. Den 29. otober 2018 meddelte Olsvig, at hun trækker sig fra partiformandsposten og forlader politik med virkning fra 5. november.

Olsvig er bachelor fra Grønlands Universitet og har en kandidatgrad i antropologi fra Københavns Universitet.

I 2011 blev Sara Olsvig medlem af Folketinget for Inuit Ataqatigiit og sad bl.a. i Udenrigspolitisk Nævn, og den 12. marts 2013 blev hun valgt til Inatsisartut (Grønlands Landsting) for Inuit Ataqatigiit. Hun fik det femte højeste personlige stemmetal: 1030 stemmer.2014 blev hun formand for Inuit Ataqatigiit, idet hun efterfulgte Kuupik Kleist. Samme år blev hun  Grønlands minister for Sociale Anliggender, Familie, Ligestilling og Justitsvæsen. I 2015 genopstillede hun ikke til folketingsvalget.

Referencer

Eksterne links 
 
 iafolketingimi.dk 
 ia.gl/sara-olsvig
 twitter.com/SaraOlsvig
 facebook.com/IAsaraolsvig

Politikere fra Inuit Ataqatigiit
Inatsisartutmedlemmer
Personer i Kraks Blå Bog
Alumni fra Københavns Universitet
Jack Jönsson

Jack Jönsson (født 1965) er en dømt drabsmand. Han blev idømt 16 års fængselstraf for mord, hvor han slog en antikvitetshandler ihjel med en økse. Han har siden 2011 skrevet kronikker, udgivet bøger og blandet sig aktivt i samfundsdebatter. Han arbejder som lobbyist for en bedre resocialisering af løsladte fanger.

Biografi 
 Rovfisken
 Storbyindianere
 De kaldte mig øksemorder

Selvbiografer fra Danmark
Dansksprogede forfattere fra Danmark
Peder Hansen Bang

Mester Peder Hansen Bang (død marts 1566) var en dansk præst. Han betegnes som klerk af Odense Stift, da han 9. juli 1516 var i Esztergom i Ungarn og af den pavelige legat, kardinal Tamás Bakócz, ved et vidtløftigt diplom modtog forskellige kirkelige begunstigelser samt ret til atter at uddele indulgenser af forskellig art. 1520 var han i Rom, hvor broderen Oluf Bang kreerede ham til "tabellio" (sekretær). 1524 omtales det, at han "med sine disciple" kom fra Polen til Rom. 1527 blev han af biskop Jens Andersen Beldenak viet til præst i Middelfart. Efter reformationen blev han tillige provst i Vends Herred. En række historiske optegnelser, der gennem den yngre Cornelius Hamsfort er komne til os, og hvoraf foranstående til dels er øst, synes at skyldes Peder Hansen Bang.

Se også
 Slægten Bang

Kilde 

  (broderen)

Provster fra Danmark
Danskere i 1500-tallet
Personer fra Middelfart
Oluf Bang (kapellan)

Oluf Bang (født 1480(?) i Middelfart, død 24. december 1522 i Rom), pavelig kapellan og notar, var født i Middelfart, hvor hans far, Hans Bang, var borgmester (og i en kort tid skultus). Han tilhørte en borgerlig slægt, som dengang og senere var stærkt udbredt, særlig i de vestfynske byer. Oluf Bang studerede for at indtræde i den gejstlige stand og blev magister. Han blev en af disse snilde klerke, som hin tid var rig på, der med verdensklogskab forbandt øvelse i at føre en let latinsk pen og derfor var lige brugbare i gejstlige og i verdslige forretninger. Under ophold i udlandet kom han i forbindelse med og tjenesteforhold til den pavelige legat for landene i Nord- og Østeuropa, kardinal Tamás Bakócz, tit. S. Martini in Montibus, ærkebiskop af Esztergom i Ungarn, hvis tillid han synes at have vundet i en ualmindelig grad. Af denne blev han 1514 kreeret til Comes Palatinus, og efter hans anbefaling ophøjede kong Ludvig 2. af Ungarn ved patent af 17. maj 1517 Oluf Bang med hans efterkommere og arvinger i adelsstanden. Efter, som det synes, i en kortere tid at have været hjemme i Danmark, hvor han var forlenet med Taulov og Kongsted kirker i Elbo Herred i Ribe Stift, rejste Oluf Bang 1519 atter til Ungarn og der fra 1520 til Rom. Ved denne lejlighed betegnes han som pavens kapellan og "sacri palatii et aulæ Lateranensis comes Palatinus". Flere breve til og fra ham viser, at han nøje fulgte med forholdenes udvikling i Danmark, og han har vistnok haft part i de vanskelige forhandlinger, som førtes mellem Christian 2. og pavestolen. Han døde imidlertid allerede 24. december 1522 i Rom. I en sildigere tid har man uden al føje gjort ham til stamfader for den vidt forgrenede slægt Bang.

Kilde

Eksterne henvisninger 
 

Diplomater fra Danmark
Danskere i 1500-tallet
Personer fra Middelfart
Scottish Cup 1888-89

Scottish Football Association Challenge Cup 1888–89 var den 16. udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 1. september 1888, og turneringen blev afsluttet i februar 1889, hvor Third Lanark Rifle Volunteers FC den 2. februar 1889 vandt finalen over Celtic FC med 3-0. Celtic FC protesterede imidlertid, idet klubben mente at resultatet var blevet påvirket af det kraftige snevejr på finaledagen. Derfor blev finalen spillet om en uge senere, hvor Third Lanark igen sejrede, denne gang med cifrene 2-1. Third Lanark havde to gange tidligere været i finalen i Scottish Cup, men sejren i 1888-89 var klubbens første titel i turneringens historie.

Resultater

Third Lanark Rifle Volunteers's vej til sejren

Første runde 

134 hold spillede om 67 pladser i anden runde.

Anden runde 

83 hold spillede om 45 pladser i tredje runde. Heraf var syv hold, Armadale FC, Cambuslang Hibernian FC, Dumbarton FC, Dunblane FC, Glasgow University AFC, Irvine FC og Kirkcaldy Wanderers FC, oversiddere.

Tredje runde 

45 hold spillede om 25 pladser i fjerde runde. Det betød, at fem hold var oversiddere i denne runde: Dunfermline Athletic FC, Fair City Athletic FC, Methlan Park FC, Oban FC og Uddingston FC. Der gik imidlertid 26 hold videre, eftersom begge hold gik videre fra opgøret mellem Campsie FC og Falkirk FC.

Fjerde runde 

26 hold spillede om tretten pladser i ottendedelsfinalerne.

Ottendedelsfinaler 

Tretten hold spillede om otte pladser i kvartfinalerne. Det betød, at tre af holdene var oversiddere, og derfor gik Campsie FC, Dumbarton Athletic FC og East Stirlingshire FC videre til kvartfinalerne uden kamp.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1888-89 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1888–89 
 Scottish FA – Scottish Cup Final Archive – 1888/89 - Final 
 Scottish FA – Scottish Cup Final Archive – 1888/89 - Final replay

Noter 

Sæsoner i Scottish Cup
Fodbold i 1888
Fodbold i 1889
Memory of the World Register – Internationale organisationer

De første indtegnelser i UNESCOs Memory of the World Register blev foretaget i 1997. Programmet samler en fortegnelse over verdens dokumentariske verdensarv (manuskripter, mundtlige traditioner, audiovisuelle materialer samt biblioteks- og arkiv-materiale) for derved at udveksle viden om og få ressourcer til bevarelse, digitalisering og formidling af dokumentar-materialer. Indtil nu er 193 materialer eller materialesamlinger blevet indtegnet i registret, hvoraf 3 fra internationale organisationer.

Internationale organisationer

Se også
Memory of the World Register – Afrika
Memory of the World Register – Arabiske lande

Referencer

Eksterne links 
 Memory of the World Programme official website
 Memory of the World Register – International Organizations

 
UNESCO
Scottish Cup 1889-90

Scottish Football Association Challenge Cup 1889–90 var den 17. udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 31. august 1889, og turneringen blev afsluttet den 22. februar 1890, hvor Queen's Park FC vandt finaleomkampen over Vale of Leven FC med 2-1. Den oprindelige finale en uge tidligere var endt uafgjort 1-1. Sejren var Queen's Park FC's niende i turneringens historie.

Resultater

Queen's Park FC's vej til sejren

Første runde

Anden runde

Tredje runde

Fjerde runde

Ottendedelsfinaler

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1889-90 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1889–90 
 Scottish FA – Scottish Cup Final Archive – 1889/90 - Final 
 Scottish FA – Scottish Cup Final Archive – 1889/90 - Final replay 
 Scottish FA – Scottish Cup Final Archive – 1889/90 - Final replay

Noter 

Sæsoner i Scottish Cup
Fodbold i 1889
Fodbold i 1890
Scottish Cup 1890-91

Scottish Football Association Challenge Cup 1890–91 var den 18. udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 6. september 1890, og turneringen blev afsluttet den 7. februar 1891, hvor Heart of Midlothian FC vandt finalen over Dumbarton FC med 1-0. Sejren var Hearts' første i turneringens historie. Klubben havde ikke tidligere været i Scottish Cup-finalen.

Resultater

Heart of Midlothian FC's vej til sejren

Første runde

Anden runde

Tredje runde

Fjerde runde

Ottendedelsfinaler 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1890-91 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1890–91 
 Scottish FA – Scottish Cup Final Archive – 1890/91 - Final

Noter 

Sæsoner i Scottish Cup
Fodbold i 1890
Fodbold i 1891
Scottish Cup 1891-92

Scottish Football Association Challenge Cup 1891–92 var den 19. udgave af Scottish Football Association Challenge Cup, nutildags bedre kendt som Scottish Cup.

Dette år blev det indført, at turneringen kun havde deltagelse af 32 hold, og at deltagerne blev fundet ved regionale kvalifikationsturneringer i efteråret 1891.

De første kampe i første runde blev spillet den 28. november 1891, og turneringen blev afsluttet den 9. april 1892, hvor Celtic FC vandt finalen over Queen's Park FC med 5-1. Sejren var Celtic FC's første i turneringens historie.

Resultater

Celtics vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1891-92 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1891–92 
 Scottish FA – Scottish Cup Final Archive – 1891/92 - Final  
 Scottish FA – Scottish Cup Final Archive – 1891/92 - Final replay

Noter 

Sæsoner i Scottish Cup
Fodbold i 1891
Fodbold i 1892
Scottish Cup 1892-93

Scottish Football Association Challenge Cup 1892–93 var den 20. udgave af Scottish Football Association Challenge Cup, nutildags bedre kendt som Scottish Cup. Første runde af den landsdækkende del af turneringen blev spillet den 26. november 1892, og turneringen blev afsluttet den 11. marts 1893, hvor Queen's Park FC vandt finalen over Celtic FC med 2-1. Sejren var Queen's Park FC's 10. og hidtil sidste i turneringens historie, og dermed fik holdet revanche for nederlaget til Celtic FC i den forrige sæsons finale.

Resultater

Queen's Park FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1892-93 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1892–93 
 Scottish FA – Scottish Cup Final Archive – 1892/93 - Final 
 Scottish FA – Scottish Cup Final Archive – 1892/93 - Final replay

Noter 

Sæsoner i Scottish Cup
Fodbold i 1892
Fodbold i 1893
Kowloon City

Kowloon City (traditionel kinesisk: 九龍城區, Pinyin: Jiulongcheng Qu) er et af Hongkongs 18 administrative distrikter. Distriktet er en del af halvøen Kowloon nord for Hongkong. Kowloon City opstod i 1982, da Hongkong blev inddelt i 18 administrative distrikter. 

Kowloon City har 381.352 indbyggere på et areal af 10km².

Eksterne kilder og henvisninger 

 Officielt websted 

Hongkong
Bydele i Kina
Scottish Cup 1893-94

Scottish Football Association Challenge Cup 1893–94 var den 21. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 25. november 1893, og turneringen blev afsluttet den 17. februar 1894, hvor Rangers FC vandt finalen over Celtic FC med 3-1. Sejren var Rangers FC's første i turneringens historie.

Resultater

Rangers FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1893-94 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1893–94 
 Scottish FA – Scottish Cup Final Archive – 1893/94 - Final

Noter 

Sæsoner i Scottish Cup
Fodbold i 1893
Fodbold i 1894
Arenaria (fugl)

Arenaria er en slægt af vadefugle. Slægten omfatter bare to arter i verden. I Danmark er stenvender en sjælden yngletrækfugl, men en ret almindelig trækgæst fra Fennoskandinavien. Navnet Arenaria kommer af det latinske arena = 'sand'.

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
  Wikimedia Commons har flere billeder relaterede til Arenaria

Mågevadefugle
Hinata

Hinata Hyugo er en fiktiv figur  fra Narutoserien, er fra Hyugaklanens hovedhus. Hun har ligesom de fleste fra Hyugahuset mestret Byakugan dojutsoen og Juken- (Gentle Fist) kampmetoden. 

I Chunin-eksamen kommer hun op imod Neji hyuga, som kommer fra hyugaklanens slavehus. Dette er en afgørende kamp for Hinata, fordi hun assimilerer Naruto's ånd med ikke at give op. Det afsløres at Neji Hyuga har et brændende had til hovedhuset grundet en tidligere episode, så han prøver at slå hende ihjel ved at ramme hendes hjerte med Gentle Fist kamp metoden. Hun overlever dog, men Naruto sværger at tage hævn over hende. 

Som person: Hinata har siden begyndelsen af serien, været forelsket i Naruto, som selvfølgelig ikke ligger mærke til at hun er vild med ham. Som person er hun en stille pige der ikke siger så meget, selv når hun bliver spurgt, har hun svært ved at få ordene ud af munden. 
Evner: Hendes speciale er det såkaldte Byakugan øje der gør hende i stand til at se fjendens chakra åre. 

Gruppe: Hinata er med i Team Kurenai, hvor også Kiba og Shino er med. Som hold fungerer de godt, dog er der ingen af dem snakker særlig meget, men de kæmper alligevel godt sammen.

Figurer fra Naruto
Enkeltbekkasin

Enkeltbekkasin (Lymnocryptes minimus) er en vadefugl, der i Danmark er en temmelig almindelig trækgæst fra Fennoskandinavien. Den overvintrer i Vest- og Sydeuropa.

Enkeltbekkasinen er den mindste af bekkasinerne, på størrelse med en ryle, og den eneste art i slægten Lymnocryptes, der betyder 'lever skjult i moser' (af oldgræsk limne 'mose' og kryptos 'skjult')

.
Enkeltbekkasinen er kendt for at 'trykke hårdt', dvs at den først flyver op, når man er meget tæt på den. Til forskel fra dobbeltbekkasinen er den tavs idet den flyver op.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Beskrivelse af enkeltbekkasin på Dansk Ornitologisk Forenings hjemmeside.

Eksterne henvisninger 

Fugle fra Eurasien
Mågevadefugle
Kvasistatik

Kvasistatik er et begreb der bruges i fysikken, hvor lovene, og formlerne, strengt taget ikke gælder, men tilnærmelsesvis er så tæt på, at de stemmer overens med virkeligheden. Hvis man deler ordet op betyder de 2 ord; 'kvasi' og 'statik', 'næsten' og 'uforanderlig'.
Kvasistatiske formler kan derfor bruges i tilfælde, hvor påvirkninger og ændringer, tilnærmelsesvis, er konstante.

Fysik
Angler sadelsvin

Angler sadelsvin er en svinerace fra halvøen Angel i Sydslesvig. 

Den angelske sadelsvin opstod som resultatet af en indkrydsning af den engelske Wessex Saddleback i den sortbrogede og uforædlede angelske landgris i 1926. I 1937 blev den angelske sadelsvin anerkendt som selvstændig race. Baggrunden var at den oprindelige landrace var blevet for langsomt voksende, derfor forsøgtes at indkrydse udenlandske og især engelske racer i de hjemmehørende racer.

I 1992 oprettedes Forening til Fremmelse af Angler sadelsvin for at bevare og fremme avlen af svineracen.

Litteratur
 Gorm Benzon: Vore gamle danske husdyrracer i Danmarks Husdyrpark, Det Benzonske Forlag 1993.

Ekstern henvisning
 Forening til Fremmelse af Angler sadelsvin / Förderverein Angler Sattelschwein

Angel
Svineracer
Clopidogrel

Clopidogrel (handelsnavn: Plavix) er et peroralt blodpladehæmmende lægemiddel i thienopyridin klassen som hæmmer dannelsen af blodpropper. Lægemidlet anvendes til forebyggelse af blodpropper i bl.a. hjernen eller kranspulsårerne hos personer med åreforkalkning. Lægemidlet anvendes primært til personer der tidligere har haft tilfælde med blodpropper, fx akut myokardieinfarkt eller apopleksi (slagtilfælde). Clopidogrel virker ved irreversibelt at hæmme P2Y12, en ADP-receptor der findes på overfladen af blodpladerne.

Lægemidler tilhørende blod og bloddannende organer
Hakon Grüner-Nielsen

Hakon Grüner-Nielsen (24. juli 1881 i København - 24. februar 1953) var en dansk folklorist og organist.

Grüner-Nielsen tog 1906 magisterkonferens i dansk, historie og tysk og var arkivar ved Dansk Folkemindesamling 1906–51. Han tog også organisteksamen og var 1915–51 organist ved Kingos Kirke i København.

Grüner-Nielsen indsamlede allerede 1907 folkeviser på fonograf sammen med Evald Tang Kristensen og i 1920'erne gjorde han indsamlingsrejser til Færøerne. Han var elev af Axel Olrik og fortsatte efter dennes død udgivelsen af den af Svend Grundtvig påbegyndte "Danmarks gamle folkeviser" og udgav del 9, Danske Ridderviser (efter forarbejder ar Grundtvig og Olrik, 1920/23) og del 10:1 Tekst-Tillæg: bind I-III, nr. 1-182 (afsluttet af Karl-Ivar Hildeman, 1933/58). Sammen med Erik Abrahamsen påbegyndte Grüner-Nielsen udgivelsen af melodierne til folkeviserne. Udgav 1917 "Vore ældste Folkedanse. Langdans og Polskdans" og 1920 "Folkelig Vals", begge med nodebilag.

Kilder 
 Den Store Danske: H. Grüner-Nielsen
 danmarkshistorien.dk: Folkeviser på fonograf, 1907 
 Hakon Grüner-Nielsen på Dansk Folkemindesamlings website Kildevæld

Eksterne henvisninger 
 

Folklorister fra Danmark
Personer fra København
Phenprocoumon

Phenprocoumon (handelsnavn: Marcoumar) er et peroralt antikoagulerende (blodfortyndende) lægemiddel, et derivat af coumarin. Stoffet er en vitamin K antagonist som hæmmer koagulationen ved at blokere produktionen af koagulationsfaktorerne II, VII, IX og X. Det anvendes til behandling og forebyggelse af tromboser og embolismer (blodpropper). Phenprocoumon har i forhold til det mere velkendte warfarin (Marevan) en betydeligt længere halveringstid.

Lægemidler tilhørende blod og bloddannende organer
Peroral administration

Peroral administration (forkortes ofte p.o.) af et lægemiddel betyder at lægemidlet indtages igennem munden. Dette er en meget udbredt administrationsvej, da det er nemmere og medfører mindre ubehag end fx intravenøs injektion. Lægemidler der indtages peroralt kan både være i fast form, fx tabletter og kapsler, eller i væskeform, fx en oral suspension. Der skelnes mellem peroral og oral administration, da lægemidler i sidstnævnte kategori enten virker eller bliver absorberet i selve mundhulen, mens perorale lægemidler virker eller bliver absorberet i mavesækken eller tarmen.

Lægemidler
Pentrit

Pentrit (pentaerytritoltetranitrat, C(CH2ONO2)4) er et hvidt krystallinsk pulver, som blandt andet anvendes i plastisk sprængstof. Stoffet kan opvarmes til 100 °C i længere tid uden at nedbrydes og kan opbevares i forholdsvis lang tid uden tab af egenskaber. Pentrit smelter ved 140-142 °C og overgår til dampform ved et kogepunkt på cirka 180 °C. Stoffet har stort energiindhold og høj forbrændingshastighed og er derfor velegnet til detonatorer og sprængkapsler. Ved tilsætning af 10 % paraffin er pentrit omtrent lige så følsom som trotyl. Detonationshastigheden ved densiteten 1700 kg/m³ er 8400 m/s.
Pentrit anvendes også som sprængblok (blok i fast form af forskellig størrelse) og som sprængsnor (hvor pentritten er et hvidt pulver i en tynd slange). Den høje detonationshastighed betyder, at en pentritsprængsnor kan forbinde mange sprængpunkter og alligevel give næsten samtidig detonation.

Eksplosive kemikalier
Kvælstofforbindelser
John Ireland

John Ireland henviser til blandt andre:

 John Ireland (politiker) (1827-1896) - amerikansk politiker
 John Ireland (biskop) (1838-1918) - amerikansk religiøs leder
 John Ireland (komponist) (1879-1962) - engelsk komponist
 John Ireland (skuespiller) (1914-1992) - canadisk-amerikansk skuespiller

fa:جان آیرلند
Bryggens Kajak Club

Bryggens Kajak Club, forkortet BKC, blev stiftet i 1931 af den da 19-årige frk. Else Petersen. Den ligger på Amagers vestside i den sydlige ende af Islands Brygge ved siden af to andre roklubber, ARK og Roklubben SAS, med adgang til Københavns Havn.

BKC’s hidtidige sportslige højdepunkt blev nået i 1936 med udtagelse af to roere til De Olympiske Lege i Berlin. BKC har herudover haft flere Danmarksmestre.

I 2002 vendte BKC tilbage til den oprindelige, karakteristiske vimpel (hvid baggrund med blå krans og stor, rød cirkel), som under den tyske besættelse i 1940’erne var blevet ændret til en trefork med en tværgående pagaj i hvidt på en rød baggrund.

BKC er en kajakklub i Københavns Havn der fremmer kajaksporten indenfor disciplinerne tur- og kapkajak samt havkajak. Den ligger på Islands Brygge, med roretninger til Københavns centrum: Kalveboderne i syd, Sydhavnen, Frederiksholms Kanal, Christianshavn, Langelinie og Holmen m.m.

Det er en klub for såvel motionroeren som konkurrenceroer. Den har ingen ungdomsafdeling.

Klubben havde i 2009 knap 200 medlemmer.

Kilder 
 Kilde

Sportsklubber i København
Kajakklubber
Kano- og kajakklubber i Danmark
Skrotpræmie

Skrotpræmier udbetales i forbindelse med indlevering af en bil hos en autoophugger eller hos andre erhvervsdrivende inden for branchen som tilbyder højere præmier for skrotbiler end autoophuggere. Der kan være forskellige grunde til at man kan få en høj skrotpræmie eller ekstra ordinær service som afhentning af skrottet i forhold til den fastsatte præmie på 1500,-. Forudsætningen er, at bilen er afmeldt efter den 1. juli 2000.

Referencer

Eksterne henvisninger 
Miljøordning for Biler

Trafikmyndigheder og -organisationer
Skat i Danmark